મુંબઈઃ મહારાષ્ટ્રના મુંબઈ અને થાણેમાં છેલ્લા 24 કલાકથી ભારે વરસાદ પડી રહ્યો છે. તેની સાથે જોડાયેલી ઘટનાઓમાં 7 લોકોના મોત થયા છે. નાલા સોપારા, વસઈ, નવી મુંબઈ અને થાણેના અનેક વિસ્તારોમાં સોમવારે પાણી ભરાઈ ગયું છે. નાલા સોપારામાં રેલવે ટ્રેક પર પાણી ભરાવાના કારણે લોકલ ટ્રેન ધીમી ચાલી રહી છે. રેલવેનું કહેવું છે કે બાકી વિસ્તારોમાં ટ્રેન સેવા પર કોઈ અસર નથી પડી. બીજી તરફ, હવામાન વિભાગે સોમવારે 15 રાજ્યોમાં વરસાદની આગાહી કરી છે. રાજસ્થાનમાં વરસાદ રોકાવાથી રવિવારે 8 શહેરોમાં તાપમાન 40 ડિગ્રીની પાર થઈ ગયું હતું.